CELEX: C2005/143/63
Language: sk
Date: 2005-06-11 00:00:00
Title: Uznesenie Súdu prvého stupňa zo 6. decembra 2004 vo veci T-55/02, Peter Finch proti Komisii Európskych spoločenstiev (Úradníci — Sťažnosť — Implicitné zamietnutie — Explicitné zamietnutie v lehote na podanie žaloby — Oneskorené oznámenie zamietnutia — Prípustnosť — Dôchodky — Prevod práv na dôchodok z vnútroštátneho práva — Výpočet rokov zamestnania zohľadnených v režime Spoločenstva — Príjem posúdený ako referenčný — Žaloba bez zjavného právneho základu)

11.6.2005   
            
            
               SK
            
            
               Úradný vestník Európskej únie
            
            
               C 143/33
            
         
      UZNESENIE SÚDU PRVÉHO STUPŇA
   
   zo 6. decembra 2004
   vo veci T-55/02, Peter Finch proti Komisii Európskych spoločenstiev (1)
   
   (Úradníci - Sťažnosť - Implicitné zamietnutie - Explicitné zamietnutie v lehote na podanie žaloby - Oneskorené oznámenie zamietnutia - Prípustnosť - Dôchodky - Prevod práv na dôchodok z vnútroštátneho práva - Výpočet rokov zamestnania zohľadnených v režime Spoločenstva - Príjem posúdený ako referenčný - Žaloba bez zjavného právneho základu)
   (2005/C 143/63)
   Jazyk konania: francúzština
   Vo veci T-55/02, Peter Finch, úradník Komisie Európskych spoločenstiev, bydliskom v Luxemburgu (Luxembursko), v zastúpení: J.-N. Louis, advokát, ktorý si zvolil adresu na doručovanie v Luxemburgu, proti Komisii Európskych spoločenstiev, (splnomocnené zástupkyne: F. Clotuche-Duvieusart a H. Tserepa-Lacombe, ktoré si zvolili adresu na doručovanie v Luxemburgu), predmetom ktorej je žaloba o neplatnosť rozhodnutia Komisie týkajúca sa zohľadnenia bonifikácie rokov zamestnania pre výpočet dôchodku podľa režimu Spoločenstva po prevedení všetkých práv na dôchodok nadobudnutých sťažovateľom pred jeho nástupom do služby Komisie, Súd prvého stupňa (piata komora), v zložení: predseda komory M. Vilaras, sudkyne M. E. Martins Ribeiro a K. Jürimäe, tajomník: H. Jung, vydal 6. decembra 2004 uznesenie, ktorého výrok znie:
   
               1.
            
            
               Žaloba sa ako zjavne bez právneho základu zamieta.
            
         
               2.
            
            
               Každý účastník znáša svoje vlastné trovy konania.
            
         
      (1)  Ú. v. ES C 97, 20.4.2002